জাভোহির সিনদারভ

জাভোহির সিনদারভ (জাভোহির সিনদারভ; ৮ ডিসেম্বর, ২০০৫, তাশখন্দ, উজবেকিস্তানে জন্মগ্রহণকারী)Sindarov Likely Becomes 'New' 2nd-Youngest GM In History Chess.comSintdarov: second youngest GM ever – একজন উজবেক দাবাড়ু। তিনি উজবেকিস্তান দাবা চ্যাম্পিয়নশিপের ব্রোঞ্জ পদক জয়ী (২০১৮)। উজবেকিস্তানের জাতীয় চ্যাম্পিয়ন (২০১৯)। ভারতের চেন্নাই শহরে অনুষ্ঠিত ৪৪তম দাবা অলিম্পিয়াডের বিজয়ী দলের সদস্য। তিনি উজবেকিস্তানের সম্মানিত ক্রীড়াবিদ উপাধি এবং উজবেকিস্তানের গর্ব পদকপ্রাপ্ত।

তিনি ২০২৫ দাবা বিশ্বকাপে জয়লাভ করেন এবং এর মাধ্যমে ২০২৬ ক্যান্ডিডেটস টুর্নামেন্টের জন্য যোগ্যতা অর্জন করেন।

 কর্মজীবন 
জাভোহির ২০১৭ সালের অক্টোবর মাসে আন্তর্জাতিক মাস্টার উপাধি লাভ করেন88th FIDE Congress 2017, 7-15 October, Goynuk, Antalya, Turkey FIDE। তিনি ২০১৮ সালের জুন মাসে আলেকজান্ডার আলেখিনের স্মৃতিতে আয়োজিত আলেখিন মেমোরিয়াল দাবা টুর্নামেন্টে তার প্রথম গ্র্যান্ডমাস্টার (জিএম) নর্ম অর্জন করেন। সেই বছরের সেপ্টেম্বর মাসে অনুষ্ঠিত বিশ্ব জুনিয়র দাবা চ্যাম্পিয়নশিপে তিনি দ্বিতীয় স্থান অধিকার করেন এবং তার আন্তর্জাতিক রেটিং ২৫০০ পয়েন্টে উন্নীত করতে সফল হন।

২০১৮ সালের অক্টোবর মাসে, তিনি হাঙ্গেরির রাজধানী বুদাপেস্ট শহরে অনুষ্ঠিত হওয়া ফার্স্ট স্যাটারডে টুর্নামেন্টে তৃতীয় জিএম নর্ম অর্জন করেন এবং সেই সময় তিনি ইতিহাসের দ্বিতীয় কনিষ্ঠতম গ্র্যান্ডমাস্টার হন (১২ বছর, ১০ মাস ও ৫ দিন বয়সে)। ফিদে দ্বারা মার্চ, ২০১৯ সালে আনুষ্ঠানিকভাবে তাকে এই উপাধি প্রদান করা হয়। তিনি ২০১৮ সালে উজবেকিস্তান দাবা চ্যাম্পিয়নশিপে ব্রোঞ্জ পদক এবং ২০১৯ সালে চ্যাম্পিয়নশিপ জয় করেন।

জাভোহির সিনদারভ ২০২১ দাবা বিশ্বকাপের জন্য যোগ্যতা অর্জন করেন। এই টুর্নামেন্টে তিনি ১২১তম স্থান নিয়ে শুরু করেন এবং দ্বিতীয় রাউন্ডে ৮ম র্যাঙ্কধারী আলিরেজা ফিরোজাকে টাই-ব্রেকারে পরাজিত করে বিশাল চাঞ্চল্যের সৃষ্টি করেন। তবে, চতুর্থ রাউন্ডে অন্য এক খেলোয়াড়ের কাছে নকআউট হয়ে তাকে ১/৩২ ফাইনাল থেকেই প্রতিযোগিতা শেষ করতে হয়।

 ফলাফলের তালিকা 
বছর শহর টুর্নামেন্ট +  − = ফলাফল স্থান২০১৬ পার্দুবিস CZECH OPEN 2016 – A – GM open ২ ০ ৭ ৫½ / ৯ ২০১৭ তাশখন্দ 11th Tashkent Open, Agzamov Memorial (Group A) ৬ ০ ৩ ৬ / ৯ তাশখন্দ Zone 3.4 Men Championship 2017 ৫ ২ ২ ৬ / ৯ ২০১৮ ভোরোনেজ Alekhine Memorial ৫ ১ ৩ ৬½ / ৯ কোচায়েলা FIDE World Junior Chess Championships 2018 – Open ৬ ৩ ২ ৭ / ১১ বুদাপেস্ট First Saturday GM October 2018 ৬ ১ ২ ৭ / ৯ ২০২৫ গোয়া ২০২৫ দাবা বিশ্বকাপ ? ? ? ? / ? 

 পুরস্কার 
 উজবেকিস্তানের গর্ব
 উজবেকিস্তানের সম্মানিত ক্রীড়াবিদ

 আরো দেখুন 
 উজবেকিস্তানের খোয়ারিজমীয় মামুন একাডেমি
 দাবা অলিম্পিয়াড

 তথ্যসূত্র 

 বহিসংযোগ 
 জাভোহির সিনদারভের ব্যক্তিগত প্রোফাইল (FIDE.com)

বিষয়শ্রেণী:জীবিত ব্যক্তি
বিষয়শ্রেণী:দাবা
বিষয়শ্রেণী:দাবাড়ু
বিষয়শ্রেণী:বিশ্ব দাবা চ্যাম্পিয়ন
বিষয়শ্রেণী:দাবা প্রতিযোগিতা
বিষয়শ্রেণী:উজবেক দাবাড়ু
বিষয়শ্রেণী:১৯৭৯-এ জন্ম
বিষয়শ্রেণী:দাবার গ্র্যান্ডমাস্টার
বিষয়শ্রেণী:দাবা অলিম্পিয়াডে অংশগ্রহণকারী খেলোয়াড়
বিষয়শ্রেণী:এশিয়ান গেমসের দাবায় পদক বিজয়ী
বিষয়শ্রেণী:২০০৬ এশিয়ান গেমসের দাবাড়ু
বিষয়শ্রেণী:২০১০ এশিয়ান গেমসের দাবাড়ু
বিষয়শ্রেণী:২০১০ এশিয়ান গেমসের পদক বিজয়ী
বিষয়শ্রেণী:২০০৫-এ জন্ম
বিষয়শ্রেণী:২০২২ এশিয়ান গেমসের দাবাড়ু
বিষয়শ্রেণী:২০২২ এশিয়ান গেমসের পদক বিজয়ী